turjo4nis/wikipedia-bn-dump-20250701 huggingface dataset:
মোহাম্মদ রফি একাডেমি

মোহাম্মদ রাফি একাডেমি মুম্বাইয়ের একটি ভারতীয় স্কুল ও সমসাময়িক সংগীতের একটি সংগীত বিদ্যালয়। ২০১০ সালের ৩১ জুলাই, শহীদ রফি তার পিতা কিংবদন্তি হিন্দি চলচ্চিত্র শিল্পী মোহাম্মদ রফি এর ৩০ তম মৃত্যুবার্ষিকীতে চালু করেছিলেন।

সংক্ষিপ্ত বিবরণ 
কিংবদন্তি বলিউড অভিনেতা শাম্মি কাপুরের হাতে একাডেমি চালু করা হয়েছিল, যিনি বলেছিলেন যে মোহাম্মদ রাফি মারা যাওয়ার পর কেউ একজন তাকে বলেছিল যে, তিনি (শাম্মি কাপুর) নিজের কণ্ঠ হারিয়ে ফেলেছেন। উদ্বোধনী অনুষ্ঠানে অংশ নেওয়া হিন্দি চলচ্চিত্র জগতের আরও কয়েক জন কিংবদন্তি এবং ব্যক্তিত্বের মধ্যে রয়েছেন আমিন সায়ানী, দারা সিং, নকশ লায়লপুরী, জিতেন্দ্র, রাকেশ রোশন, রবি, পাইরেলাল, চন্দ্রশেখর, আনন্দজি, বাপ্পি লাহিড়ী,সঞ্জয় খান, সালমান খান, শাহরুখ খান, রবীন্দ্র জৈন, ঋষি কাপুর, জ্যাকি শ্রফ, আদনান সামি খান, শাব্বির কুমার, নিতিন মুকেশ, মুহনিশ মুকেশ, অমিত কুমার, উদিত নারায়ণ প্রমুখ। অনুষ্ঠানে মোহাম্মদ রফির দুই কন্যা, নিশরীন ও ইয়াসমিন তাদের পরিবার নিয়ে উপস্থিত ছিলেন। 

একাডেমিটি ১৮৬০ সালের সোসাইটি রেজিস্ট্রেশন অ্যাক্ট এবং ১৯৫০ সালের বম্বে পাবলিক ট্রাস্ট অ্যাক্টের আওতায় নিবন্ধিত এবং এটি মোহাম্মদ রাফির বাড়ি, ৫০১-এ, রফি ম্যানশন, এ অবস্থিত। 

প্রয়াত মোহাম্মদ রফির পুত্র শহীদ রফি ছাড়াও একাডেমিতে রাজু নওশাদ (সচিব), আন্দালিব মাজরুহ সুলতানপুরী, জাভেদ শাকিল বাদায়ুনি এবং রোহান মহেন্দ্র কাপুর, মানেক প্রেমচাঁদ, কাকা জেপি, হামিখানি, রাশিদ জাফফার, শিরিশ কুলকার্নি ও কমল মোস্তফা সিকান্দার সহ হিন্দি চলচ্চিত্র সংগীতের কিংবদন্তি ব্যক্তিদের পুত্ররা ছিলেন।

তথ্যসূত্র

বহিঃসংযোগ 

 সরকারী ওয়েবসাইট 
২০১০-এ প্রতিষ্ঠিত শিক্ষাপ্রতিষ্ঠান
২০১০-এ মহারাষ্ট্রে প্রতিষ্ঠিত
ভারতের সঙ্গীত বিদ্যালয়
হেড অ্যান্ড শোল্ডারস

হেড অ্যান্ড শোল্ডারস (এইচএন্ডএস) হ'ল খুশকি নাশক এবং খুশকিমুক্ত শ্যাম্পুর মার্কিন ব্র্যান্ড, যার মূল কোম্পানি প্রক্টর অ্যান্ড গ্যাম্বল, এটি ১৯৬১ সালে চালু হয়েছিল। 

১৯৮২ সালের মধ্যে, এটি শ্যাম্পুর "এক নম্বর ব্র্যান্ড" ছিল এবং এটি লক্ষণীয় ছিল যে "কুড়ি বছরের পুরানো ব্র্যান্ডের হেড অ্যান্ড শোল্ডারস চুলের যত্নের ব্র্যান্ড হিসাবে এত বেশি বিজ্ঞাপন ডলার পেয়েছে যা অন্য কোনও ব্র্যান্ডের বিক্রি এর সাথে মেলে না", এটি "ঔষধ যুক্ত" শ্যাম্পু হওয়া সত্ত্বেও। 

১৯৮০ এর দশক থেকে, ব্র্যান্ডটি দীর্ঘক্ষণ "আপনি কখনই প্রথম ইম্প্রেশন তৈরির জন্য দ্বিতীয় সুযোগ পাবেন না" ট্যাগলাইনে অধীনে বাজারজাত করা হয়েছে। 

তবে ২০০০ এর দশকে, পণ্যটির বিক্রয় কমে যায়, এর জন্য ব্র্যান্ডের অত্যধিক প্রসারণকে দোষ দেওয়া হয়েছিল, কেননা ত্রিশটিরও বেশি ধরনের হেড অ্যান্ড শোল্ডারস বিক্রি হয়েছে।  হেড ও শোল্ডারসের সক্রিয় উপাদানগুলি হ'ল ছত্রাক নাশক সেলেনিয়াম ডিসলফাইড এবং পাইরোকটোন ওলামাইন ।

তথ্যসূত্র

বহিঃসংযোগ 

 

শ্যাম্পুর মার্কা
প্রক্টর অ্যান্ড গ্যাম্বল মার্কা
১৯৬১-এ প্রবর্তিত পণ্য
চুলের যত্নের পণ্য
ত্বকের যত্ন
নিউ ইয়র্ক সিটি ভিত্তিক প্রস্তুতকারক কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
বৈদ্যুতিক ড্রিল

বৈদ্যুতিক ড্রিল, একটি ড্রিল যা বৈদ্যুতিক মোটর দ্বারা চালিত হয়। বৈদ্যুতিক ড্রিল আবিষ্কারের কৃতিত্ব অস্ট্রেলিয়ার মেলবোর্নের আর্থার জেমস আরনোট এবং উইলিয়াম ব্লাঞ্চ ব্রেনকে দেওয়া হয়েছিল, যারা ১৮৮৯ সালে বৈদ্যুতিক ড্রিল মেশিনের পেটেন্ট করেছিলেন।  ১৮৯৫ সালে, প্রথম বহনযোগ্য হাতেধরা ড্রিল মেশিন জার্মানির স্টুটগার্টের উইলহেম এবং কার্ল ফেইন ভ্রাতৃদ্বয় তৈরি করেছিলেন। ১৯১৭ সালে প্রথম ট্রিগার-স্যুইচ, পিস্তল-গ্রিপসহ বহনযোগ্য ড্রিল মেশিনে পেটেন্ট করিয়েছিল ব্ল্যাক অ্যান্ড ডেকার কোম্পানি।

তথ্যসূত্র 

অস্ট্রেলীয় উদ্ভাবন
সরঞ্জাম
বডি স্প্রে

বডি স্প্রে হ'ল অ্যারোসোল ডিওডোরেন্টের মতো সুগন্ধি পণ্য, যা বগলের পাশাপাশি শরীরে অন্যত্রও ব্যবহার করা যায়। বডি স্প্রেগুলি কলোনে সুগন্ধির তুলনায় শক্তিতে হালকা, সাধারণত কম ব্যয়বহুল এবং ডিওডোরেন্টের হিসাবে দ্বিগুণ।

সাধারণ উপাদান 
বডি স্প্রের সাধারণ উপাদানগুলির মধ্যে রয়েছে: বিউটেন, আইসোবিউটেন, প্রোপেন, অ্যালকোহল, পারফিউম।

বড় ব্র্যান্ড 
কিছু সুপরিচিত বডি স্প্রে ব্রান্ডের মধ্যে ইউনিলিভারের "এক্স"  এবং "ইমপালস", জিলেটের "ট্যাগ", ডায়ালের "আরজিএক্স", প্রক্টর অ্যান্ড গ্যাম্বলের "ওল্ড স্পাইস", হিলাল বোল্ড,  পারফিউমস ডি সিওয়ের "বিওডিম্যান",  এবং এপি দেউভিলের "পাওয়ার স্টিক"।

তথ্যসূত্র 

সুগন্ধি
লাভা (সাবান)

লাভা, ডব্লিউডি-৪০ কম্পানি দ্বারা উৎপাদিত একটি দীর্ঘস্থায়ী হাত পরিস্কারক বার ধরনের সাবান। সাধারণ সাবান বারগুলির মতো নয়, লাভা সাবানে ভূতলের ঝামা পাথর রয়েছে, যা সাবানটির নাম দিয়েছে। সাবান এবং ঝামা পাথরের সংমিশ্রণটি ত্বক থেকে আলকাতরা, ইঞ্জিন গ্রিজ, রঙ, ময়লা, কুঁচকানো, নোংরামি এবং একই জাতীয় পদার্থকে ঘষে ঘষে পরিষ্কার করে। আসল লাভা সাবান (ময়েশ্চারাইজার ছাড়া), যা ছিল বেইজ রঙের বার, এখন আর তৈরি হয় না।

ইতিহাস 
লাভা সাবান ১৮৯৩ সালে সেন্ট লুইসের উইলিয়াম ওয়াল্টক কোম্পানি দ্বারা তৈরি করা হয়েছিল।  ১৯২৭ সালে, প্রক্টর এবং গ্যাম্বেল কোম্পানি উইলিয়াম ওয়ালটেক কোম্পানির কাছ থেকে লাভা এবং অক্সিডল ব্র্যান্ডগুলি কিনে নিয়েছিল। পিঅ্যান্ডজি ১৯৯৫ সালে ব্লক ড্রাগকে লাভা ব্র্যান্ড বিক্রি করেছিল  ডব্লিউডি-৪০ কোম্পানি এপ্রিল ১৯৯৯ সালে ব্লক ড্রাগ কোম্পানি থেকে ব্র্যান্ডটি কিনেছিল।

তথ্যসূত্র

বহিঃসংযোগ 
 লাভা সাবানের দাপ্তরিক ওয়েবসাইট 

সাবানের মার্কা
প্রাক্তন প্রক্টর অ্যান্ড গ্যাম্বল মার্কা
১৮৯৩-এ প্রবর্তিত পণ্য
মধ্য ভারত (রাজ্য)

মধ্য ভারত (এটি মালওয়া ইউনিয়ন নামেও পরিচিত ছিল)  পশ্চিম-মধ্য ভারতের একটি রাজ্য ছিল। 
১৯৮৮ সালে   ২৮ মে তারিখে মোট পঁচিশটি দেশীয় রাজ্যের সমন্বয়ে প্রতিষ্ঠিত হয়। ১৯৪৭ সাল পর্যন্ত এই পঁচিশটি দেশীয় রাজ্য ব্রিটিশ ভারতের মধ্য ভারত এজেন্সির অন্তর্ভুক্ত ছিল। ভারতের স্বাধীনতার পর ভারতীয় ইউনিয়নে যোগ দেওয়া মধ্য ভারত এজেন্সির অন্তর্ভুক্ত গোয়ালিয়র রাজ্যের সর্বশেষ মহারাজা জীবজী রাও সিন্ধিয়া ছিলেন এই রাজ্যের রাজপ্রমুখ (আলংকারীক প্রধান)। এই রাজ্যের মোট আয়তন ছিল ।  গোয়ালিয়র ছিল মধ্য ভারত রাজ্যের শীতকালীন রাজধানী এবং ইন্দোর ছিল রাজ্যের গ্রীষ্ম কালীন রাজধানী।

মধ্য ভারত রাজ্যের দক্ষিণ-পশ্চিমে অবস্থিত ছিল বোম্বে রাজ্য। এটি বর্তমানে গুজরাত এবং মহারাষ্ট্র রাজ্যের মধ্যে বিভক্ত। মধ্য ভারতের উত্তর-পশ্চিমে ছিল রাজস্থান, উত্তরে উত্তর প্রদেশ এবং দক্ষিণ পূর্বে ভোপাল রাজ্য এবং মধ্য প্রদেশের সীমানা দ্বারা বেষ্টিত ছিল। এই রাজ্যের জনসংখ্যা বেশিরভাগই ছিল হিন্দু ধর্মের অনুসারী। রাজ্যের সংখ্যা গরিষ্ঠ জনগণের ভাষা ছিল হিন্দি।

১৯৫৬ সালের ১ নভেম্বরে কার্যকর হওয়া রাজ্য পুনর্গঠন আইনের মাধ্যমে তৎকালীন বিন্ধ্য প্রদেশ এবং ভোপাল রজ্যের সাথে মধ্য ভারতকে একীভূত করে নতুন মধ্য প্রদেশ রাজ্য গঠন করা হয়।

জেলা 
মধ্য ভারত রাজ্যটি মোট ষোলটি জেলা নিয়ে গঠিত ছিল  এবং এই জেলাগুলি প্রাথমিকভাবে তিনটি কমিশনার বিভাগে বিভক্ত হয়েছিল। পরবর্তীতে বিভাগ সংখ্যা কমিয়ে দুইটি করা হয়েছিল। মধ্য ভারত রাজ্যের অন্তর্ভুক্ত জেলাগুলি হলো:

 বিন্ধ্য জেলা
 গার্ড জেলা 
 মোরেনা জেলা 
 গুনা জেলা 
 শিবপুরী জেলা 
 রাজগড় জেলা 
 বিদিশা জেলা 
 শাজাপুর জেলা
 উজ্জয়ন জেলা 
 ইন্দোর জেলা 
 দেওয়াস জেলা 
 রতলাম জেলা 
 ধার জেলা 
 ঝাবুয়া জেলা 
 নিমার জেলা 
 মান্দসৌর জেলা

রাজনীতি 
প্রাক্তন মধ্য ভারত রাজ্যের আলংকারীক প্রধান ছিলেন রাজপ্রমুখ। এই রাজ্যে এক জন উপরাজপ্রমুখের পদও ছিল। মধ্য ভারত রাজ্যে্র বিধানসভা মোট ৯৯ জন সদস্যের সমন্বয়ে গঠিত হয়েছিল। ৯৯ জন বিধায়ক মোট ৭৯ টি আসন (৫৯ জন একক সদস্য এবং ২০ জন দ্বৈত সদস্য) থেকে নির্বাচিত হতেন। অর্থাৎ, ৫৯টি আসনের প্রতিটিতে ১ জন করে এবং বাকি ২০টি আসনের প্রতিটিতে ২ জন করে নির্বাচিত হতেন।  এই রাজ্যে মোট ৯টি লোকসভা কেন্দ্র ছিল (৭ জন একক সদস্য এবং ২ জন দ্বৈত সদস্য)। 

১৯৪৮ সালের ২৮ মে থেকে ১৯৫৬ সালের ৩১ অক্টোবরে রাজ্যটি বিলুপ্ত হওয়ার আগ পর্যন্ত মধ্য ভারত রাজ্যের রাজপ্রমুখ ছিলেন জীবজী রাও সিন্ধিয়া এবং লীলাধর যোশি ছিলেন রাজ্যের প্রথম মুখ্যমন্ত্রী। ১৯৪৯ সালের মে মাসে গোপী কৃষ্ণ বিজয়বর্গীয় তার স্থলাভিষিক্ত হন। ১৯৫০ সালের ১৮ অক্টোবর তখত্মল জৈন (জলোরি) মধ্যভারতের তৃতীয় মুখ্যমন্ত্রী হন।

১৯৫১ সালের প্রথম সাধারণ নির্বাচনে ভারতীয় জাতীয় কংগ্রেস ৭৫ টি আসন এবং হিন্দু মহাসভা ১১ টি আসন লাভ করেছিল। ১৯৫২ সালের ৩ মার্চ ভারতীয় জাতীয় কংগ্রেসের মিশ্রিলাল গাঙ্গওয়াল রাজ্যের প্রথম নির্বাচিত মুখ্যমন্ত্রী হন। তার পদতযাগের পর তখত্মল জৈন (জলোরি) ১৯৫৫ সালের ১ এপ্রিলে আবারও মুখ্যমন্ত্রী হন।  তিনি ছিলেন মধ্য ভারত রাজ্যের সর্বশেষ মুখ্যমন্ত্রী। ১৯৫৬ সালের ৩১ অক্টোবরে রাজ্যটি বিলুপ্ত হওয়ার আগ পর্যন্ত তিনি রাজ্যের মুখ্যমন্ত্রী ছিলেন।

ভূগোল 
মধ্য ভারত রাজ্যটি মধ্য ভারত মালভূমিতে অবস্থিত (বর্তমানে মধ্য প্রদেশের উত্তর-পশ্চিমাংশ এবং মধ্য রাজস্থানের বেশিরভাগ অংশ জুড়ে অবস্থিত)। এই মালভূমিটি উত্তরে সিন্ধু-গাঙ্গেয় সমভূমি, পূর্বে বুন্দেলখণ্ড উপকূল, দক্ষিণে মালওয়া মালভূমি এবং পশ্চিমে পূর্ব রাজস্থান উপভূমি দ্বারা আবদ্ধ।

তথ্যসূত্র 

মধ্য ভারত
১৯৪৮-এ প্রতিষ্ঠিত রাষ্ট্র ও অঞ্চল
ভারতের প্রাক্তন রাজ্য ও কেন্দ্রশাসিত অঞ্চল
১৯৫৬-এ ভারতে বিলুপ্ত
পাইটর্চ

পাইটর্চ () হলো একটি ওপেন-সোর্স মেশিন লার্নিং লাইব্রেরি যা ব্যবহার করা হয় কম্পিউটার দর্শন, ন্যাচারাল ল্যাঙ্গুয়েজ প্রসেসিং, ও ওরকম অনেক আর্টিফিশিয়াল ইন্টেলিজেন্স মতো কাজে।  এই সফটওয়্যারকে ডেভেলপ করা হয়েছিল অধিকাংশ ক্ষেত্রে ফেইসবুকের এ.ই. রিসার্চ ল্যাবে (FAIR)। ফ্র্যাম্বরকেটার প্রাথমিক প্রকাশ হয়েছিল সেপ্টেম্বর ২০১৬তে।

পাইটর্চে প্রোগ্রামের ব্যবহার বেশিরভাগ পাইথন ভাষাতে করা হয়, তবে  সি++ ভাষাতেও এটা করা যায়। জিনিসটি বেশিরভাগ ক্ষেত্রে ডিপ লার্নিংএর জন্য ব্যবহৃত হয়, তবে এমনি স্ট্যাটিসটিকাল মেশিন লেয়ার্নিংএর জন্য ও ব্যবহার করা যাই। বেশ কয়েকটা ডিপ লার্নিং ব্যবহৃত সফটওয়্যার এই লাইব্রেরিটার ব্যবহার করে যেমন টেসলার অটোপাইলট, উবেরের পাইরো, হাগিংফেসের ট্রান্সফর্মেরস, পাইটর্চের লাইটনিং, ও ক্যাটালিস্ট।

পাইটর্চ টেনসোর কম্পিউটিং করতে দেয়, (যেমন নাম্পাই বা ওরকম কোনো লাইব্রেরি) তবে এর বিশেষত্ব হলো যে টেনশারফলও-এর মতন এটি গ্রাফিকাল প্রসেসিং ইউনিটএর (জি পি ইউ) দ্বারা সাধারণের চেয়ে বেশ অনেক বেশি তারাতারি জিনিস করতে দেয়। এর সাথে, পাইটর্চ ডিপ লার্নিংয়ের জন্য আরেকটা বৈশিষ্ট্য উপলব্ধ করে। ওটা হলো একটা "অটোমেটিক ডিফারেন্সিয়েশন (পৃথকীকরণ)" সিস্টেম।

ইতিহাস 
পাইতোরচের প্রথম "আলফা রিলিজ" ২০১৬-এর সেপ্টেম্বর মাসের প্রথম দিনে বার করা হয়। এই সময়ে এখনো এটা একটা পোর্ট ছিল মাত্র - লুয়া ভাষার "টৰ্চ" থেকে। ডিসেম্বর ২০১৮এ পাইটর্চের ১.০ ভার্সন টা রিলিজ হয়, এর আগে ছিল ভার্সন ০.৪ অবদি।

ফেসবুক পাইটর্চ ও কাফ্ফে২ (কনভোলুশনাল আর্কিটেকচার  ফর ফাস্ট ফীচার এম্বেডিং) দুটোই চালায়, কিন্তু দুটোর মধ্যে একের ওপারের "ল্যাঙ্গুয়েজে" ব্যবহার করতে পারতো না। ২০১৭ সেপ্টেম্বরএ ওপেন নিউরাল নেটওয়ার্ক এক্সচেঞ্জ প্রজেক্ট শুরু হলো ফেসবুক ও মাইক্রোসফটের সাথে যাতে একের মডেল আরেক ব্যবহৃত হয়। মার্চ ২০১৮ এ কাফ্ফে২ ও পাইটর্চ এক হয়ে যায়।

লাইসেন্স 
পাইটর্চ একটা পরিবর্তিত বি এস দি লাইসেন্স ব্যবহার করে। তার মোতে কোনো এক অংশদাতা তার নিজের অবদানদের ওপর কপিরাইট রাখে।

পাইটর্চ টেনসার 
পাইটর্চর প্রাথমিক ডাটা স্ট্রাকচার হলো "টেনসার" : যা নির্ধারণ করা হয় torch.tensor বলে। এতে বহুমাত্রিক শঙ্খের অ্যারে রাখা যায়, নাম্পাইয়ের অর্র্যায়ের মতন কিন্তু এনভিডিয়ার কুডা (CUDA) জিপিইউ (GPU) তে রাখা যায়, দ্রুত কাজকর্মের জন্য। বিভিন্ন ধরনের টেনসারকে পাইটর্চ রাখতে পারে।

মডিউল

অটোগ্রাড মডিউল 
পাইটর্চ অটোমেটিক ডিফারেন্সিয়েশন ব্যবহার করে। অটোগ্রাড এটাকে সহজ করে দেয়: একটা রেকর্ডার দেখে কি কি অপারেশন করা হচ্ছে, ও তারপর পেছন করে গিয়ে গ্রেডিয়েন্ট (নতিমাত্রা) গণনা করে। এটা দিয়ে বিশেষ করে নিউরাল নেটওয়ার্ক বানানো একেক সহজ হয়ে যায়।

অপ্টিম মডিউল 
torch.optim হলো একটি মডিউল যা অনেক "অপ্টিমাইজেশান এলগোরিদম" পরিণত করে, যা সাধারণত নিউরাল নেটওয়ার্ক বানানোর জন্য দরকার পরে। এমন কি নিজের বানাতে হয় না যথেরতো সময়ে, কারণ যা ব্যবহৃত হবে মটমটি পাওয়াই যায় পাইটর্চে।

এন এন মডিউল 
যদিও পাইটর্চ অটোগ্রাড অনেক কাজ করে দেয় কম্পিউটেশনাল গ্রাফ বানাতে, তবুও কঠিন নিউরাল নেটওয়ার্কের জন্য অনেকেই দেখে যে শুধু ওটা বেশ কঠিন। তাই এর জন্য nn মডিউল টা দেওয়া হয় এই সব কাজের জন্য।

তথ্যসূত্র

মুক্ত বিজ্ঞান সফটওয়্যার
মুক্ত পাইথন সফটওয়্যার প্রোগ্রাম
ফেসবুক সফটওয়্যার
ওয়াঞ্চো লিপি

ওয়াঞ্চো লিপি একটি অশব্দীয় বর্ণমালা লিপি যেটি ওয়াঞ্চো ভাষা লেখার জন্য অরুণাচল প্রদেশের লংডিং জেলার মাধ্যমিক শিক্ষক বানওয়াং লোসু ২০০১ থেকে ২০১২ সালের মধ্যে উদ্ভব করেন।
স্বরধ্বনি এবং ব্যঞ্জনধ্বনি আলাদাভাবে ভিন্ন বর্ণের মাধ্যমে লেখা হয়। যুক্তাক্ষরের ব্যবহার এই লিপিতে নেই। স্বর চিহ্নিত করা হয় স্বরবর্ণের উপরে বিশেষ ধ্বনিচিহ্নের মাধ্যমে।

ওয়াঞ্চো লিপিটি কিছু বিদ্যালয়ে শেখানো হলেও, ওয়াঞ্চো ভাষা সাধারণত দেবনাগরী লিপি বা লাতিন লিপিতে লেখা হয়।

ইউনিকোড 

ওয়াঞ্চো লিপি ইউনিকোডে মার্চ ২০১৯-এ ১২.০ সংস্করণে যোগ করা হয়। এর ইউনিকোড ব্লক U+1E2C0–U+1E2FF:

তথ্যসূত্র 

ভাষা
বর্ণমালা
২০০১-এ প্রবর্তন
মেঝোভা

মেঝোভা ( ; ) ইউক্রেনের ডনিপ্রোপেট্রোভস্ক ওব্লাস্টের একটি শহরতলি এবং মেঝোভা রেয়নের প্রশাসনিক কেন্দ্র। জনসংখ্যা: ৭,৪৯৯  জন (২০১৭ সালের)।

অর্থনীতি 
পোকরভস্ক ও ভাসিল্কিভকার সংযোগকারী রাস্তায় মেঝোভা অবস্থিত। ইউক্রেনের এম০৪ হাইওয়ের সঙ্গেও সংযুক্ত রয়েছে, যা পোকরভস্ককে ডনিপ্রো এবং ক্রিভি রিহ-এর সাথে যুক্ত করে । 

নিকটতম রেলস্টেশনটি হলো স্লোভিআঙ্কা, যা পোখরোভস্ক এবং পাভলোহ্রাদ এর সংযোগকারী রেলপথে অবস্থিত। এটি মেঝোভা থেকে প্রায়  উত্তরে অবস্থিত।

তথ্যসূত্র 

উদ্ধৃতি শৈলীতে ইউক্রেনীয় ভাষার উৎস (uk)
উইকিউপাত্তে স্থানাঙ্ক আছে
en:Mezhova
মৌলভীবাজার সদর থানা

মৌলভীবাজার সদর থানা বাংলাদেশের মৌলভীবাজার জেলার অন্তর্গত মৌলভীবাজার সদর উপজেলার একটি থানা।

প্রতিষ্ঠাকাল 
১৮৮২ সালে মৌলভীবাজার সদর থানা প্রতিষ্ঠিত হয়।

প্রশাসনিক এলাকাসমূহ 
মৌলভীবাজার সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম মৌলভীবাজার সদর থানার আওতাধীন।

পৌরসভা:
 মৌলভীবাজার

ইউনিয়নসমূহ:
 ১নং খলিলপুর
 ২নং মনুমুখ
 ৩নং কামালপুর
 ৪নং আপার কাগাবলা
 ৫নং আখাইলকুড়া
 ৬নং একাটুনা
 ৭নং চাঁদনীঘাট
 ৮নং কনকপুর
 ৯নং আমতৈল
 ১০নং নাজিরাবাদ
 ১১নং মোস্তফাপুর
 ১২নং গিয়াসনগর

আরও দেখুন 
 মৌলভীবাজার সদর উপজেলা
 মৌলভীবাজার জেলা

তথ্যসূত্র

বহিঃসংযোগ 

মৌলভীবাজার জেলার থানা
মৌলভীবাজার সদর উপজেলা
আবু আলী আল-হাসান আল-মারাকুশি

আবু আলী আল-হাসান আল-মারাকুশি (fl. 1281/2) ছিলেন একজন মরোক্কোর জ্যোতির্বিজ্ঞানী ও গণিতবিদ। তিনি ত্রিকোণমিতির ক্ষেত্রে বিশেষভাবে গুরুত্বপূর্ণ ছিলেন। তিনি ২৪০ টিরও বেশি তারকা বর্ণনা করেছেন। তিনি গোলাকার জ্যোতির্বিজ্ঞান এবং জ্যোতির্বৈজ্ঞানিক যন্ত্রের (সূর্যঘড়ি, অ্যাস্ট্রোল্যাবস) উপর একটি বৃহৎ কম্পেন্ডিয়ামের লেখক, যার শিরোনাম আমি আল-মাবাদি ওয়া'ল-ঘায়াত। তিনি কায়রোতে এই শাস্ত্রটি লিখেছেন। এটি ১৮৩৪ সালে জে জে সেডিলোট কর্তৃক ফরাসি ভাষায় অনূদিত হয়। তিনি কিতাব আল-কোতুয়া আল-মাখরুতিয়া (কনিক বিভাগ) এর লেখক।

তথ্যসূত্র 

 Al-Hasan ibn 'Alî al-Marrâkushî: Jâmi' al-mabâdi' wa 'l-ghâyât fî 'ilm al-mîqât  (Comprehensive Collection of Principles and Objectives in the Science of Timekeeping), 1984, set of 2 vols.,  (facsimile edition)
 Sédillot, L. P.E. A., Mémoire sur les Instruments Astronomiques des Arabes composé au 13e siècle par Aboul Hassan Ali de Maroc, published with an introduction by L.P.E.A. Sédollot, 2 vols. Imp. Royale, Paris, 1834–5
 Heinrich Suter, Die Mathematiker und Astronomen der Araber und ihre Werke (1900)., p. 144–5 (n. 363)
 Mayer, Leo Ary, Islamic astrolabists and their works, Geneve, A. Kundig: 1956., p. 46 (see Al-Hasan ibn Ali)

বহিঃসংযোগ 
  (PDF version)

মুসলিম বিজ্ঞানী
মুসলিম গণিতবিদ
মধ্যযুগীয় ইসলামের গণিতবিদ
মধ্যযুগীয় ইসলামের জ্যোতির্বিদ
মধ্যযুগীয় মিশরীয় গণিতবিদ
মধ্যযুগীয় ইসলামের উদ্ভাবক
মরক্কী লেখক
মধ্যযুগীয় ইসলামের জ্যোতির্বিজ্ঞানী
মধ্যযুগীয় মিশরীয় জ্যোতির্বিজ্ঞানী
আব্দুল লতিফ মিয়া

আব্দুল লতিফ মিয়া বাংলাদেশের দিনাজপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন দিনাজপুর-১০ আসনের সংসদ সদস্য ছিলেন।

প্রাথমিক জীবন 
আব্দুল লতিফ মিয়া দিনাজপুর জেলায় জন্মগ্রহণ করেন।

রাজনৈতিক জীবন 
আব্দুল লতিফ মিয়া আইনজীবী ও মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-১০ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
দিনাজপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
দিনাজপুর জেলার আইনজীবী
বাংলা একাডেমির সম্মানিত ফেলো
জীবিত ব্যক্তি
নেপাল (দ্ব্যর্থতা নিরসন)

নেপাল দক্ষিণ এশিয়ার একটি প্রজাতন্ত্র।

এছাড়াও নেপাল দ্বারা বোঝানো হতে পারে;

 নেপাল রাজ্য, দক্ষিণ এশিয়ার একটি রাজ্য (১৭৬৮-২০০৮)।
 বৃহত্তর নেপাল, নেপালকে ভারতের ভূখণ্ডে বিস্তৃতের একটি ধারণা ১৭৯১ এবং ১৮১৬ সালের মধ্যে অধিকৃত হয়েছিল।
 নেপাল (ব্যান্ড), একটি আর্জেন্টাইন থ্রেস মেটাল ব্যান্ড।
 নেপাল (পদবি), একটি নেপালি ডাকনাম বা উপাধি।
 মাধব কুমার নেপাল, নেপালের প্রাক্তন প্রধানমন্ত্রী।

আরও দেখুন 
 নেপা (দ্ব্যর্থতা নিরসন)
হামিদুজ্জামান সরকার

হামিদুজ্জামান সরকার বাংলাদেশের রংপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রংপুর-১০ আসনের সংসদ সদস্য ছিলেন।

প্রাথমিক জীবন 
হামিদুজ্জামান সরকার রংপুর জেলায় জন্মগ্রহণ করেন।

রাজনৈতিক জীবন 
হামিদুজ্জামান সরকার আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১০ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
রংপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
রংপুর জেলার আইনজীবী
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
নেপাল (পদবি)

নেপাল নেপালের খাস ব্রাহ্মণদের পদবি হিসেবে ব্যবহৃত হয়। নেপাল পদবিধারী মানুষের আবাসস্থল নেপালের দুলু অঞ্চলের নেপা গ্রাম।

বিখ্যাত ব্যক্তি 
 মাধব কুমার নেপাল, নেপালের ৩৪তম প্রধানমন্ত্রী।
 ভি.এস. নেইপাউল
 সিপারসাদ নেইপাউল
 শিবা নেইপাউল

তথ্যসূত্র

বহিঃসংযোগ 
 নেপাল বংশের ডিরেক্টরি

পদবিসমূহ
নেপালের জাতিগোষ্ঠী
বাহুন
মারিমার

মারিমার এটি মেক্সিকান টেলিনোভেলা যা ইনস রোডেনা দ্বারা নির্মিত এবং ১৯৯৪ সালে টেলিভিসায় ভ্যালেন্টেন পিমস্টেইন এবং ভারেনিকা পিমস্টেইন প্রযোজনা করেছেন। রেডিওওভেলা লা অবিচ্ছেদ্য উপর ভিত্তি করে এটি একই সময়ে রেডিও কারাকাস টেলিভিসিন দ্বারা উৎপাদিত লা অদম্যরূপে অভিযোজিত।

থালিয়া এবং এডুয়ার্ডো ক্যাপটিলো মূল চরিত্রে অভিনয় করেছেন, যখন চ্যান্টেল আন্ডির মূল প্রতিপক্ষের চরিত্রে অভিনয় করেছেন।

তথ্যসূত্র 

মেক্সিকো টেলিভিশন ধারাবাহিক

es:Marimar (telenovela)
স্বাস্থ্য সেবা বিভাগ

স্বাস্থ্য সেবা বিভাগ বাংলাদেশের স্বাস্থ্যসেবার কাজে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি বিভাগ। মো. সাইদুর রহমান স্বাস্থ্য সেবা বিভাগের বর্তমান সচিব।

ইতিহাস 
১৯৭০ এর দশকে স্বাস্থ্য মন্ত্রণালয়ের দুইটি বিভাগ ছিল, যা ১৯৮৫ সালে একীভূত করা হয়। ২০১৭ সালের ১৬ মার্চ মন্ত্রণালয়কে আবার দ্বিধা বিভক্ত করে স্বাস্থ্যসেবা বিভাগ প্রতিষ্ঠা করা হয়।

সংশ্লিষ্ট প্রতিষ্ঠান 
 স্বাস্থ্য অধিদপ্তর
 নার্সিং ও মিডওয়াইফারি অধিদপ্তর
 স্বাস্থ্য প্রকৌশল অধিদপ্তর
 ঔষধ প্রশাসন অধিদপ্তর
 ন্যাশনাল ইলেকট্রো-মেডিকেল ইকুইপমেন্ট মেইনটেন্যান্স ওয়ার্কশপ অ্যান্ড ট্রেনিং সেন্টার
 যানবাহন ও যন্ত্রপাতি রক্ষণাবেক্ষণ সংস্থা
 রোগতত্ত্ব, রোগ নিয়ন্ত্রণ ও গবেষণা ইনস্টিটিউট
 স্বাস্থ্য অর্থনীতি ইউনিট
 বাংলাদেশ ফার্মেসী কাউন্সিল
 জাতীয় তামাক নিয়ন্ত্রণ সেল

মিশন ও ভিশন
মিশন : স্বাস্থ্য, পুষ্ঠি ও জনসংখ্যা  খাতের উন্নয়নের মাধ্যমে সবার জন্য সুলভে মানসম্মত  স্বাস্থ্যসেবা নিশ্চিত করে একটি সুস্থ সবল জনগোষ্ঠী গড়ে তোলা।

ভিশন : সকলের জন্য সাশ্রয়ী ও মানসম্মত চিকিৎসা সেবা।

তথ্যসূত্র 

২০১৭-এ বাংলাদেশে প্রতিষ্ঠিত
বাংলাদেশ সরকারের বিভাগ
বাংলাদেশের সরকারি সংস্থা
ঢাকা ভিত্তিক সংগঠন
২০১৭-এ প্রতিষ্ঠিত সরকারি সংস্থা
স্বাস্থ্য শিক্ষা ও পরিবার কল্যাণ বিভাগ

স্বাস্থ্য শিক্ষা ও পরিবার কল্যাণ বিভাগ বাংলাদেশের স্বাস্থ্য (মেডিক্যাল) শিক্ষা ও পরিবার পরিকল্পনার দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি বিভাগ। সিনিয়র সচিব এম এ আকমল হোসেন আজাদ অতিরিক্ত দায়িত্বে স্বাস্থ্য শিক্ষা ও পরিবার কল্যাণ বিভাগের বর্তমান সচিব হিসেবে নিযুক্ত আছেন।

ইতিহাস 
১৯৭০ এর দশকে স্বাস্থ্য মন্ত্রণালয় দুইটি ভাগে বিভক্ত ছিল, যা ১৯৮৫ সালে দক্ষতা উন্নয়নের জন্য একীভূত করা হয়। ২০১৭ সালের ১৬ মার্চ সরকার মন্ত্রণালয়কে আবার দ্বিধা বিভক্ত করে স্বাস্থ্য সেবা বিভাগ এবং স্বাস্থ্য শিক্ষা ও পরিবার কল্যাণ বিভাগ প্রতিষ্ঠা করে।

সংশ্লিষ্ট প্রতিষ্ঠান

দপ্তর 
 স্বাস্থ্য শিক্ষা অধিদপ্তর
 পরিবার পরিকল্পনা অধিদপ্তর
 জাতীয় জনসংখ্যা গবেষণা ও প্রশিক্ষণ ইনস্টিটিউট
 নার্সিং ও মিডওয়াইফারি অধিদপ্তর

সংস্থা 
 বাংলাদেশ চিকিৎসা গবেষণা পরিষদ
 বাংলাদেশ মেডিকেল এন্ড ডেন্টাল কাউন্সিল
 বাংলাদেশ রাষ্ট্রীয় চিকিৎসা অনুষদ
 বাংলাদেশ কলেজ অব ফিজিশিয়ানস্ এন্ড সার্জনস্
 বাংলাদেশ নার্সিং ও মিডওয়াইফারি কাউন্সিল
 বাংলাদেশ বোর্ড অব ইউনানী অ্যান্ড আয়ুর্বেদিক সিস্টেমস্ অব মেডিসিন
 বাংলাদেশ হোমিওপ্যাথি বোর্ড

মেডিকেল বিশ্ববিদ্যালয় 
 বঙ্গবন্ধু শেখ মুজিব মেডিকেল বিশ্ববিদ্যালয়
 রাজশাহী মেডিকেল বিশ্ববিদ্যালয়
 চট্টগ্রাম মেডিকেল বিশ্ববিদ্যালয়
 সিলেট মেডিকেল বিশ্ববিদ্যালয়

তথ্যসূত্র 

২০১৭-এ বাংলাদেশে প্রতিষ্ঠিত
বাংলাদেশ সরকারের বিভাগ
বাংলাদেশের সরকারি সংস্থা
ঢাকা ভিত্তিক সংগঠন
২০১৭-এ প্রতিষ্ঠিত সরকারি সংস্থা
ভরতপুর রাজ্য

ভরতপুর রাজ্য, ভারতীয় উপমহাদেশের একটি দেশীয় রাজ্য ছিল। এটি হিন্দু জাটদের সিনসিনওয়ার বংশ দ্বারা শাসিত ছিল। তারা মদন পাল নামে একজন যাদুবংশী ক্ষত্রিয়ের বংশোদ্ভূত দাবি করতো।

ইতিহাস 
ভরতপুর রাজপরিবারের পূর্বপুরুষ ছিলেন গোকুলা জাট তখন তিলপাট তখন মথুরা এখন ফরিদাবাদ, হরিয়ানা এর জমিদার। রাজা রাম জাট যিনি আওরঙ্গজেবের বিরুদ্ধে যুদ্ধ করেছিলেন এবং আকবরের সাথে লড়াই করার জন্য সিনসিনিতে একটি ছোট দুর্গ স্থাপন করেছিলেন। এটি ছিল এই রাজ্যের মূল ভিত্তি।

বদন সিং এবং মোকাম সিংহের মধ্যে বিরোধের ফলে শক্তিশালী কচোয়াহা রাজা দ্বিতীয় জয় সিংহ হস্তক্ষেপ করেন। তিনি মোকম সিংকে পরাজিত করেন এবং বদন সিংকে দীঘের রাজা করেন, বদন সিং এভাবেই দীঘ, থুন এবং ভরতপুরের প্রথম সরকারি রাজা হন।

ভরতপুরের সর্বাধিক বিশিষ্ট শাসক ছিলেন মহারাজা সুরজ মাল, তিনি আগ্রা মুগল শহরটি ১২ জুন ১৭৬১ খ্রিস্টাব্দে দখল করেছিলেন এবং ১৭৭৪ সাল পর্যন্ত এটি ভরতপুর শাসকদের অধিকারে ছিল। মহারাজা সুরজ মল পর মহারাজা জওহর সিং, মহারাজা রতন সিংহ এবং মহারাজা কেহেরিসিং (নাবালক)  মহারাজা নাওয়াল সিং অধীনে আগ্রা ফোর্ট শাসিত  হয়।

১৮০৫ সালে ব্রিটিশ ও হলকারদের মধ্যে যুদ্ধ শুরু হয়। ভরতপুরের মহারাজা রণজিৎ সিং হলকারকে সাহায্য করতে রাজি হয়েছিলেন এবং দুই মহারাজরা ভরতপুর দুর্গে ফিরে গিয়েছিলেন। ব্রিটিশরা দুর্গটি ঘিরে ফেলে এবং তিন মাস পর রণজিৎ সিং শান্তিতে সম্মত হয় এবং ব্রিটিশদের সাথে একটি চুক্তি স্বাক্ষর করে, ফলে এটি দেশীয় রাজ্য হয়।  ১৮৫৭ এর ভারতীয় বিদ্রোহের সময় মহারাজা জসন্ত সিংহ ব্রিটিশদের প্রচুর সমর্থন করেছিলেন এবং এই সহায়তাকে ব্রিটিশরা ব্যাপকভাবে স্বীকার করেছিল। তরুণ মহারাজাকে জিসিএসআই করা হয়েছিল এবং তাঁর ব্যক্তিগত তোপ সালাম বাড়ানো হয়েছিল।

১৯৪৭ সালের আগস্টে রাজ্য ভারতের সদ্য স্বতন্ত্র কর্তৃত্বকে স্বীকার করে। ১৯৪৮ সালে ম্যাটাস ইউনিয়নের অঙ্গ হয় এবং ১৯৪৯ সালে রাজস্থানে অন্তর্ভুক্ত হয়। ক্ষমতাসীন পরিবারের সদস্যরা জাতীয় ও আঞ্চলিক বিষয়ে সক্রিয় ছিলেন। পরিবারের বেশ কয়েকজন সদস্য সংসদ সদস্য এবং রাজ্য আইনসভায় দায়িত্ব পালন করেছেন।

প্রতীক 

রাজ্যর পূর্বের পতাকাটি একটি আয়তক্ষেত্রাকার ত্রিভুজ ছিল যাতে সাদা এবং নীল রঙের তিনটি অনুভূমিক ফিতে ছিল। এর নকশা এবং রঙিন স্কিমটি আনুষ্ঠানিক পতাকার সাথে মিল ছিল যা ভারতের ভবিষ্যতের স্বাধীন ডমিনিয়নর জন্য গৃহীত হয়।

গত তিন বছরে ভারতীয় ইউনিয়নে যোগদানের আগে ভরতপুরের জন্য একটি নতুন পতাকা গৃহীত হয়েছিল যার মাঝখানে একটি প্রশস্ত চার্টরিজ রঙিন ব্যান্ড এবং জাতীয় প্রতীকের আবরণ ছিল। সেই সংক্ষিপ্ত সময়কালে (১৯৪৩- ১৯৪৭) ভরতপুর একমাত্র রাজনৈতিক সত্তায় পরিণত হয়েছিল যার একটি চার্টের ব্যবহার রঙিন পতাকা ছিল। ভরতপুর রাজ্যেও ছিল কোট অব আর্মস প্রতীক।

আরও দেখুন 

 দীঘ

নোট

তথ্যসূত্র 

 ইম্পেরিয়াল গেজেটিয়ার অফ ইন্ডিয়া খন্ড ৮, পৃ-৭৩ ভরতপুর রাজ্য 
 R. C. Majumdar, H.C. Raychaudhury, Kalikaranjan Datta: An Advanced History of India, fourth edition, 1978, , p. 535-36

 আরও উৎস

বহিঃসংযোগ 

 

১৯৪৭-এ বিলুপ্ত রাষ্ট্র ও অঞ্চল
রাজস্থানের দেশীয় রাজ্য
১৭২২-এ ভারতে প্রতিষ্ঠিত
১৯৪৮-এ ভারতে বিলুপ্ত
রিডাক্স (জাভাস্ক্রিপ্ট লাইব্রেরি)

রিডাক্স () অ্যাপলিকেশনের স্টেট ব্যবস্থাপনার জন্য একটা ওপেন সোর্স জাভাস্ক্রিপ্ট লাইব্রেরি। ব্যবহারকারী ইন্টারফেস তৈরীর জন্য এটা রিঅ্যাক্ট নেটিভ ও অ্যাঙ্গুলারের সাথে বহুল ব্যবহৃত হয়। বর্তমানে ফ্লাটার ডেভেলপাররা স্টেট ব্যবস্থাপনার জন্য রিডাক্স ব্যবহার করছেন, যার জন্য ফ্লাটার রিডাক্স নামে রিডাক্সের একটা লাইব্রেরি রয়েছে। ফেসবুকের উন্নয়ন করা ফ্লাক্স স্থাপত্যের মত এবং সেটা থেকে অনুপ্রাণিত হয়ে ড্যান আব্রামভ এবং অ্যান্ড্রু ক্লার্ক এটার উন্নয়ন করেন।

বর্ণনা 
খুবই সাধারণ এবং সীমিত এপিআই রিডাক্সকে মূলত অ্যাপলিকেশন স্টেটের জন্য একটা অনুমেয় কন্টেইনার হিশেবে ডিজাইন করা হয়েছে। এটা অনেকটা ফাংশনভিত্তিক প্রোগ্রামিং ধারণার উপর ভিত্তি করে কাজ করে। ফাংশনভিত্তিক প্রোগ্রামিং ভাষা ই'ম থেকে রিডাক্স অনুপ্রাণিত হয়েছে।

তথ্যসূত্র

বহিঃসংযোগ 

 
 গিটহাব

মুক্ত সফটওয়্যার
জাভাস্ক্রিপ্ট লাইব্রেরি
২০১৫-এ কম্পিউটার সম্পর্কিত প্রবর্তন
এমআইটি লাইসেন্স ব্যবহারকৃত সফটওয়্যার
শ্রম অধিদপ্তর

শ্রম অধিদপ্তর বাংলাদেশের শ্রমবাজার নিয়ন্ত্রণের দায়িত্বে নিয়োজিত সরকারের শ্রম ও কর্মসংস্থান মন্ত্রণালয়ের অধীন একটি নিয়ন্ত্রক সংস্থা। আবদুল লতিফ খান বর্তমানে শ্রম অধিদপ্তরের মহাপরিচালক।

ইতিহাস 
১৯৩১ সালে ব্রিটিশ রাজ শ্রম দপ্তর প্রতিষ্ঠা করে এবং ১৯৫৮ সালে পাকিস্তান সরকার একে অধিদপ্তরে উন্নীত করে। শ্রম অধিদপ্তর দেশের শ্রম ইউনিয়নগুলোর রেজিস্ট্রেশন করে থাকে। অধিদপ্তরের যেকোন আদেশের বিরুদ্ধে শ্রম আপিল ট্রাইব্যুনালে চ্যালেঞ্জ করা যায়।

তথ্যসূত্র 

১৯৩১-এ ভারতে প্রতিষ্ঠিত
শ্রম ও কর্মসংস্থান মন্ত্রণালয় (বাংলাদেশ)
বাংলাদেশের সরকারি সংস্থা
বাংলাদেশ সরকারের অধিদপ্তর
ঢাকা ভিত্তিক সংগঠন